
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Шивашки цех с оператор „слам Клоудинг ЕООД енд Ко“ КД, гр. Видин, ул. „Цар Александър II“ № 120
Дата на извършване на проверката: 12.06.2018 г.
Място на извършване на проверката: гр. Видин, ул. „Цар Александър II“ № 120
Проверени компоненти и фактори на околната среда:

· Въздух

· Отпадъци

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закон за управление на отпадъците (ЗУО) и подзаконовите му нормативни актове; 
· Закон за чистотата на атмосферния въздух (ЗЧАВ) и подзаконовите му нормативни актове.
Извършени дейности:
За датата на проверката, операторът е уведомен с писмо на РИОСВ – Монтана с изх. № 1646/11.06.2018 г. и е приложена Заповед № РД-139/11.06.2018 г. на директора на РИОСВ – Монтана за извършване на комплексна проверка на място на обект: Шивашки цех с оператор „слам Клоудинг ЕООД енд Ко“ КД, гр. Видин, ул. „Цар Александър II“ № 120.
На 12.06.2018 г. на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2018 г. и Заповед № РД-139/11.06.2018 г. на директора на РИОСВ – Монтана се извърши проверка на обекта и беше съставен Констативен протокол № КПКД-26/12.06.2018 г.
Проверени са:
· Производствени цехове;
· Източници на отпадъци;
· Документи и данни, свързани със законовите и подзаконови нормативни актове по околна среда.
Констативна част:
Основната дейност на обекта е производство на облекло на ишлиме, с платове на клиента. Произведената продукция е преназначена за външния пазар..
1. Фактор „Отпадъци“
На обекта се извършва само дейност по предварително съхраняване  на мястото на образуване на неопасни производствени отпадъци, генерирани при производството на конфекция. За отпадъците е извършена класификация по реда на Наредба №2/2014 г., издадено становище на РИОСВ – Монтана. Генерираните производствени отпадъци се съхраняват разделно по видове в складове, на мястото на образуване и са обозначени с кода на съхранявания отпадък. Представен е договор за предаване на хартиени и пластмасови отпадъци за последващо третиране.
Смесените битови отпадъци (СБО) се събират разделно в кошчета, разположени в цеховете и административният сектор. СБО се събират в 2 броя контейнери тип „Бобър”, разположени в двора на фирмата. Контейнерите се обслужват от звено „Чистота”, гр. Видин.

За обекта има заверена отчетна книга за отпадъци Приложение №1 -  1 брой, приложение №1 от Наредба №1/2014 г. за реда и образците, по които се предоставя информация за дейностите по отпадъците, както и реда за водене на публични регистри. 

На територията на обекта има въведено разделно събиране на отпадъци от пластмаса и хартия в изпълнение на задълженията по чл. 33, ал. 2 от ЗУО.
2. Компонент „Въздух“ 
За обезпечаване на микроклимата в обекта се използва покривна климатична централа, състояща се от два охладителни кръга. Дружеството води досие на климатичната централа, с актуални записи и в съответствие с изискванията на Регламент (ЕС) №517/2014 за флуорсъдържащите парникови газове и Наредба №1/2017 г. по прилагането му. 

Обслужването на покривната централа се извършва от притежаващи сертификати за правоспособност за работа с флуорсъдържащи парникови газове хладилни техници. На площадката няма организирани и/или неорганизирани източници на емисии на вредни вещества, подлежащи на контрол по ЗЧАВ и подзаконовите му му нормативни актове.
Заключение:
При извършената проверка не са констатирани нарушения и несъответствия с екологичното законодателство.

Приоритети за последваща контролна дейност:

· Спазване изискванията на ЗЧАВ

· Законосъобразно управление на отпадъците

